**Metodologie internă de anchetă pe bază de chestionar**

**aferentă proiectului**

**CNFIS-FDI-2021-0112**

|  |  |  |  |
| --- | --- | --- | --- |
|  Data | Versiunea | Autori | Semnătura |
| Octombrie 2021 | 1 | Daniela Florescu |  |
|  |  |
|   |
|  | **Aprobat:**Director de proiect:Roxana Mironescu**Data: \_\_\_\_\_\_\_\_\_\_\_\_\_\_\_\_\_\_\_** |
| **Cod document:** **©Copyright:** Proiect FDI-2021-0112 | **Versiunea**: 1**Nume fişier:**  Metodologie de anchetă pe bază de chestionar |

**CUPRINS**

**Capitolul I. DISPOZIȚII GENERALE:**

* 1. OBIECTIVUL GENERAL AL PROIECTULUI
	2. OBIECTIVE OPERAȚIONALE
	3. REZULTATE VIZÂND GRUPUL-ȚINTĂ
	4. STRUCTURA GRUPURILOR-ȚINTĂ

**Capitolul II. ANCHETĂ PE BAZĂ DE CHESTIONAR**

2.1. GENERALITĂȚI

2.2. SCOPUL REALIZĂRII ANCHETEI

2.3. CHESTIONARUL PROPRIU-ZIS

**Capitolul I. DISPOZIȚII GENERALE**

**1.1. OBIECTIVUL GENERAL AL PROIECTULUI**

**Scopul proiectului** constă:

- în susținerea și dezvoltarea activităților desfășurate de SAS legate de instruirea studenților din grupul-țintă pentru înființarea de mici afaceri;

- dezvoltarea resurselor umane din universitate și sistemul preuniversitar băcăuan în perspectiva extinderii pregătirii antreprenoriale.

**1.2. OBIECTIVE OPERAȚIONALE**

O.1. – Dezvoltarea de competențe și abilități antreprenoriale în rândul studenților;

O 1.1. – Facilitarea schimbului de informații și al contactelor dintre reprezentanți ai business-ului local și studenți;

O 1.2. – dobândirea de competențe generale legate de antreprenoriat prin cursul de ”Competențe antreprenoriale”, autorizat ANC, cu durata de 60 de ore (40 de ore de pregătire teoretică; 20 de ore de pregătire practică + 4 ore de evaluare);

O 1.3. – dobândirea abilităților manageriale necesare unei mici afaceri, prin metode nonformale experiențiale, de tip out-door și coaching, în cadrul unei școli de vară;

O.1.4. – organizarea a 2 sesiuni de consiliere privind pregătirea bugetului afacerii și accesarea de fonduri publice;

O.2. –Evaluarea și încurajarea inițiativelor de afaceri ale studenților;

**O.2.1. – Investigarea sistematică a opțiunilor studenților din UVAB pentru dezvoltarea de mici afaceri, prin anchetă pe bază de chestionar;**

O.2.2.-Organizarea unei competiții a ideilor de afaceri elaborate de studenții din proiect;

O.2.3. - Promovarea inițiativelor studenților, prin contacte cu potențiali finanțatori și diseminarea acestora către elevii băcăuani;

O.3. –Consolidarea expertizei profesionale a membrilor echipei de implementare și dezvoltarea resurselor umane din universitate, prin instruirea unui grup țintă de cadre didactice pentru predarea antreprenoriatului, cu perspectiva continuării activităților, după încheierea proiectului.

**1.3. REZULTATE VIZÂND GRUPUL-ȚINTĂ**

**Rezultate asociate obiectivului O.1** - *50 de studenți UVABc, din ciclul de licență, vor fi antrenați în activități de informare și identificare a competențelor și abilităților antreprenoriale*;

**R.O.1.1.** – **un nr. total de 50 de studenți (**câte un grup de 10 studenți, din fiecare dintre cele cinci facultăți ale universității) au fost informați și au dobândit cunoștințe specifice afacerilor, de la antreprenorii locali;

**R.O.1.2.** **–un număr total de 50 studenți** (câte 10 din fiecare facultate) au fost instruiți în antreprenoriat, însușindu-și cunoștințe de bază în afaceri; **R O 1.2.- A -** existența și funcționalitatea cursurilor autorizate, la nivelul UVABc;

**Rezultate asociate obiectivului O.2:** *acordarea de suport pentru inițiativele de afaceri ale studenților;*

**R.O:2.1.** existența unui portofoliu de idei/planuri de afaceri;min. 5 sunt capabili să întocmească un plan de afaceri viabil; **R.O.2.2. –** consolidarea bunelor relații de colaborare cu mediul de afaceri local;

**Rezultate asociate obiectivului O.3:** un grup de 15 persoane reprezentând cadre didactice (titulare și auxiliare) va fi instruit pentru a fi pregătit să predea noțiuni de antreprenoriat, după încheierea proiectului.

**1.4. STRUCTURA GRUPULUI-ȚINTĂ**

Grupul-țintă selectat în cadrul proiectului care va fi anchetat pe bază de chestionar și care va contribui la realizarea indicatorilor programului este provenit din studenți de la toate facultățile din UVAB.

**Capitolul II. ANCHETA PE BAZĂ DE CHESTIONAR**

**2.1. GENERALITĂȚI**

Între mijloacele de culegere a datelor din teren, ancheta pe bază de chestionar este metoda cel mai des utilizată. Sondajul de opinie este o metoda de cercetare cu scopul de a afla opinia unei populații cu privire la un subiect. Instrumentul de baza al sondajului este chestionarul. Chestionarul este o selecție de întrebări adresate unui public care culege date despre anumite teme și numără rezultatele. Setul de întrebări poate fi online, trimis pe e-mail sau prin intermediul rețelelor de socializare, sau offline la care intervievatorul și respondentul interacționează față în față sau prin telefon.

Avantajele chestionarului în culegerea datelor sunt: prețul relativ scăzut; posibilitatea răspunsului anonim (încurajează sinceritatea); adresarea a mai multor întrebări în timp util; se obțin date precise și ușor măsurabile.

Ca dezavantaje ale utilizării acestei metode putem preciza rata răspunsului mai mică, nu se poate aprofunda subiectul propus.

Pentru conceperea chestionarului se are în vedere o structură bine definită și stabilirea unor obiective clare. Trebuie să existe o introducere cât mai scurt și coerent formulată care să conțină o formulă de adresare care să invite la completare, scopul principal, precizări care țin de durata completării chestionarului și menționarea că informațiile vor rămâne confidențiale.

Urmează stabilirea întrebărilor și formularea acestora. Un chestionar reușit trebuie să folosească un limbaj uzual pe care fiecare individ să îl poată înțelege. Întrebările trebuie să fie scurte, formulate clar, să aibă o desfășurare logică și să se evite negațiile, care pot aduce confuzii. Întrebările trebuie să fie neutre (pentru a nu influența răspunsurile), nu trebuie să fie personale (prea multe legate de identitate. Timpul pe care respondentul îl petrece pentru parcurgerea tuturor întrebărilor nu trebuie să depășească 4-5 minute pentru a nu pierde interesul respondenților.

În funcție de ce vor să afle, întrebările sunt de trei feluri: de identificare (de obicei nu au răspuns obligatoriu, stabilesc trăsături ale respondenților) de cunoaștere (de obicei obligatorii, se află cunoștințele respondenților despre temă) pentru găsirea de soluții (ajută la găsirea unei rezolvări de către public)

**2.2. SCOPUL REALIZĂRII ANCHETEI**

Proiectarea unui chestionar începe cu specificarea informației care se dorește a fi obținuta cu ajutorul acestui instrument de culegere a datelor într-o cercetare prospectivă. Decizia este nemijlocit legata de definirea obiectivelor urmărite:

1. Utilitatea realizării și urmării cursurilor de competențe antreprenoriale;
2. Opțiunea cursanților legată de posibilitatea înființării unei mici afaceri, după parcurgerea cursului de antreprenoriat și realizarea unui plan de afaceri.

**2.3. CHESTIONAR**

***Tema chestionarului*** este: *Inițierea unei afaϲeri în rândul studentilor/masteranzilor din UVAB*

Chestionarul este alcătuit din 13 întrebări: închise, cu răspunsuri fixe și deschise, lăsând subiectul respondent să formuleze propria sa opinie sau viziune asupra temei.

Chestionarul este de tip pâlnie ( începe cu întrebări de ordin general, de acomodare și de identificare a subiecților și , pe măsura avansaării în anchetă, întrebările sunt specializate, urmărind obținerea de date care să ajute la conturarea temei și obiectivelui general al anchetei)

Prelucrarea statistică a informațiilor obținute în urma aplicării chestionarului va fi realizată prin următoarele metode: scala de distribuție numerică (întrebările nr. 1,3,6,7,8,9,10,11,12), diferențiala semantică ( întrebările nr.2,4,13) și scala Likert ( întrebarea nr. 5).

Chestionarul a fost distribuit tuturor subiecților, în format electronic, pe platforma Microsoft Teams.

Perioada de colectare a datelor din chestionar este: 09.11.2021- 23.11.2021.

Prelucrarea datelor obțiunte se va realiza timp de 2 săptămâni, de către 1 specialist (directorul proiectului CNFIS-FDI-2021, intitulat TOBIZSTUD).

Costurile administrării chestionarului sunt prevăzute în bugetul proiectului susamintit.

Marja de eroare luată în calcul este de max. +/- 3% din numărul total al chestionarelor administrate.

Datele obținute din ancheta pe bază de chestionar vor fi inserta într-un raport sinteză, care se constituie ca rezultat final al proiectului CNFIS-FDI-2021-0112, raport ce va fi publicat pe site-ul SAS, la secțiunea *Proiecte,* până la data de 15 decembrie 2021.

De asemenea, datele obținute din proiect vor constitui fundamentul unor viitoare proiecte și acțiuni organizate de Societatea Antreprenorială a Studenților din UVAB, pentru a încuraja și susține inițiativele de afaceri ale tinerilor.

**Protecția datelor cu caracter personal**

 Datele cu caracter personal ale grupurilor țintă și, după caz, ale beneficiarilor finali ai proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii. (Regulamentul nr. UE 679/2016 al Parlamentului European și al Consiliului privind protecția persoanelor fizice în ce privește prelucrarea datelor cu caracter personal și privind libera circulație a acestor date).

**Egalitate de gen**

În România, egalitatea de șanse și de tratament între femei și bărbați este reglementata de Legea nr. 202/2002. Prin urmare, în timpul implementării proiectului nu se va realiza nici o excludere, restricție sau preferință în selectarea echipei de management și a resursei umane, care vor fi selectate strict după criterii de competență și expertiză. Toate informațiile de acest tip vor avea caracter public.

Totodată, în cadrul proiectului egalitatea de gen va avea în vedere mai multe dimensiuni: accesul egal la activitățile proiectului pentru grupul țintă specific, prin identificarea nevoii reale a acestuia pentru informare, orientare și consiliere de specialitate în depistarea aptitudinilor antreprenoriale.

**Nediscriminare**

Proiectul va respecta prevederile Ordonanței de Guvern nr. 137/2000 privind prevenirea și sancționarea tuturor formelor de discriminare, Art. 2.1, prin asigurarea accesului egal la activitățile proiectului a tuturor persoanelor interesate de acestea. În ceea ce privește grupul țintă, acesta va fi selectat respectând legislația în vigoare privind prevenirea și sancționarea tuturor formelor de discriminare, nevoile reale ale acestuia precum și prevederile impuse de ghidul solicitantului. Astfel, toate activitățile vor fi desfășurate într-un mod transparent, informațiile privind selecția grupului țintă pentru diverse activități sau pentru acordarea de premii, vor fi puse la dispoziția tuturor celor interesați prin intermediul site-ului.